**ZAPIS**

|  |  |  |
| --- | --- | --- |
| IO/ZDRUŽENJE:  **10. seja IO Združenja zavarovalnih posrednikov Slovenije (ZZPS)** | DATUM:  26. 3. 2025  od 14.00 do ure | LOKACIJA:  MTeams |

|  |
| --- |
| **PRISOTNI ČLANI IZVRŠILNEGA ODBORA:**  Bojan Grabec – BMA partnerji d.o.o.  Miha Javornik – Sipos d.o.o.  Jože Babič – Advizor d.o.o. (pooblastilo B. Grabcu)  Borut Jager – MARSH EUROPE S.A. Podružnica Marsh  Arijana Lipovec – LAB 3 d.o.o.  Miroslav Zorec – KRIK AKSUM d.o.o.  Ostali prisotni: Lidija Flajs – GZS-PTZ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za sejo je bil soglasno potrjen dnevni red:   1. Pregled in potrditev zapisnika 9. seje in 1. korespondenčne seje IO ZZPS; 2. Priprava na zbor članov ZZPS    1. Priprava poročila o delu in predloga programa dela;    2. Opredelitev ostalih vsebin za obravnavo 3. Razno.   Tč. 1  Bojan Grabec ob pregledu zapisnika 9. seje IO ZZPS povzame, da po obravnavi ponudbe za lobiranje ni več interesa, možnosti za uspeh pa so majhne.  Prav tako za skupni pristop k razvoju IT podpore 9 članov, ki so sprva izkazali interes ni odzivnih. Na zboru članov bi vsebino še predstavili.  Poda informacijo, da je zavarovalnica strankam že dodelila dostop do aplikacije I Triglav. Z zavarovalnice so nam odgovorili, da se pripravlja tudi dostop za zavarovalne posrednike in da nas bodo o tem še obvestili.  Pridobili smo podatke o pobranem DFS. Iz prejetih podatkov je razvidno, da so nekateri zavezanci s hrvaške tudi plačali davek.  Izvedba zbora članov je prestavljena na 15. 4. 2025.  Glede realizacije sklepa 8 ga. Lipovec poroča, da delovna skupina ni pripravljena deliti pripravljenega gradiva v primeru, če se ne sprejme minimalni standard.  **Sklep 1**  **Zapisnik 9. seje IO ZZPS se potrdi.**  G. Grabec pri pregledu zapisnika korespondenčne seje izpostavi, da so organizacijske aktivnosti za izvedbo 2. posveta zavarovalnih posrednikov v teku. Stroški in prihodki v zvezi s posvetom še niso dokončno predvidljivi.  **Sklep 2**  **Zapisnik 1. korespondenčne seje IO ZZPS se potrdi.**  Tč. 2  G. Grabec prisotne seznani, da po pozivu članom nismo prejeli predlogov tem za obravnavo. Na zbor smo povabili predstavnika Ministrstva za finance in ga zaprosili, da predstavi predvidene spremembe Zakona o zavarovalništvu, predvsem z vidika obveznosti obveščanja zavarovancev. V tej razpravi bi se lahko pogovorili o primernosti prakse, ki je na tem področju. Nimamo še odgovora, če bodo predstavitev lahko izvedli. Če se predstavnik ministrstva odzove, bi bilo dobro pripraviti vprašanja, da se razprava lahko pravilno usmeri.  Izpostavljen je predlog, da bi glede obveščanja o zavarovalnih pogojih za pravno mnenje zaprosili kakšnega pravnega strokovnjaka. Pripravili bi lahko povpraševanje, da pridobimo ponudbo za mnenje pravne fakultete. Zavarovalni posrednik k obnovi zavarovalne police pristopi že 4-5 mesecev pred obnovo police za to pa nima ustreznih podatkov s strani zavarovalnice. V pogojih je veliko sprememb, zavarovalnice pa izdajajo enake obračunske police.  **Sklep 3**  **Do 10. aprila člani IO pripravijo opombe, ki jih opažajo ob menjavi pogojev.**  **Sklep 4**  **Na portalu I Triglav, naj bi bila možna direktna komunikacija med stranko in zavarovalnico. Zavarovalnico je zato treba obvestiti, da posredniki nimajo celotne komunikacije in zato ne morejo celovito svetovati strankam.**  Prisotni pregledajo osnutek poročila o delu in nimajo pripomb.  Pri pregledu predloga programa dela v razpravi izpostavijo, da glede DFS še vedno čakamo na odgovor FURS. Ko bomo odgovore prejeli jih lahko tudi sami prevedemo in jih delimo čim širše med posredniške družbe.  Na zboru bi predstavili tudi predlog za včlanitev v mednarodno združenje BIPAR. Letna članarina znaša 6.000 EUR zato bi predlagali tudi pogovor z združenjem agencij o možnosti skupnega pristopa in financiranja. Ob tem je treba razmisliti tudi o osebi, ki bi sodelovala pri aktivnostih tega združenja.  Prisotni se strinjajo, da je z usposabljanji smiselno nadaljevati, saj so tudi priložnost za izmenjavo mnenj.  Sodelovanje z zunanjim sodelavcem za PR stane 6.000 EUR na leto. Predlagana je prekinitev pogodbe. Kadar bi imeli kakšno aktualno temo bi jo objavili na Linkedinu. G. Grabec predlaga, da tudi za letošnje leto ne zbiramo dodatne članarine.  Izpostavljeno je bilo, da bi bil za oblikovanje minimalnega standarda potreben sklep članov združenja in bi se do njega morali vsi opredeliti. Glede na to, da v zvezi z obema predstavljenima možnostma med člani ni soglasja je bilo zavzeto stališče, da se lahko vsak sam odloči, da sodeluje v skupini z eno ali drugo skupino, ki je pripravila svoj koncept.  **Sklep 5**  **Prisotni potrdijo predlog poročila o delu in programa dela, ki se predložita v potrditev na zboru članov.**  **Vabilo na zbor članov pošljemo tudi nečlanom s povabilom, da se včlanijo.**  **Sklep 6**  **Pri združenju agencij preverimo interes za skupni pristop k včlanitvi v BIPAR, nato pa pri BIPAR pridobimo podrobnejše informacije glede možnosti včlanitve.** |

|  |  |  |
| --- | --- | --- |
| Zapisnik pripravila:  Lidija Flajs,  samostojna svetovalka GZS-PTZ |  | Predsednik Združenja  zavarovalnih posrednikov Slovenije:  Bojan Grabec, l. r. |